Keratitis

**Keratitis** ialah suatu keadaan di bahagian kornea mata, kubah yang jernih yang terdapat pada permukaan hadapan mata menjadi meradang. Keadaan ini sering ditandakan dengan kesakitan yang sederhana sehingga teruk dan kebiasaannya melibatkan mana-mana siptom yang seperti berikut, sakit mata, gangguan penglihatan, kepekaan cahaya, mata merah dan berasa sensasi "berpasir". Diagnosis keratitis yang berjangkit kebiasaannya dibuat secara klinikal berdasarkan tanda dan gejala pesakit dan pemeriksaan mata; tetapi penggeseran kornea boleh terjadi dan dinilai dengan menggunakan kultur mikrobiologi atau ujian perubatan yang lain untuk mengenal pasti patogen penyebab bagi keratitis.

## Jenis-jenis
### Infektif
Penyebab paling biasa bagi jangkitan keratitis yang disebabkan oleh jangkitan virus ialah virus herpes simpleks (HSV) dan virus varisela zoster (VZV), yang di mana masing-masing menyebabkan keratitis herpes simpleks dan keratitis herpes zoster (subjenis herpes zoster oftalmikus). Keratitis hepes simpleks berlaku akibat pengaktifan semula virus HSV yang terpendam dalam saraf oftalmik (cawangan V1 dalam saraf trigeminal). Keratitis herpes secara klasiknya dikaitkan dengan corak penyusupan yang bercabang (iaitu dendritik) dalam epitelium kornea dan boleh menyebabkan kekeruhan pada permukaan kornea mata.

Keratitis juga berpunca daripada bakteria; ia dikenali sebagai keratitis bakteria. Jangkita bakteria yang berlaku pada bahagian kornea mata adalah disebabkan oleh kecederaan di bahagian kornea mata ataupun pemakaian kanta sentuh. Bakteria yang terlibat akibat kecederaan ialah *[[Staphylococcus aureus]]* manakala *[[Pseudomonas aeruginosa]]* pula muncul akibat pemakaian kanta sentuh di bahagian kornea mata. *Pseudomonas aeruginosa* mengandungi enzim yang mampu mencerna kornea.

Bagi mereka yang memakai kanta sentuh, bakteri amerupakan agen biasa bagi penyebab keratitis, dengan 90 peratus oleh patogen bakteria. Daripada 90 peratus kes itu, bakteria *Pseudomonas aeruginosa* mengarap sebanyak 40 peratus darippada jumlah keseluruhan kes. Selain itu juga, bakteria *[[Staphylococcus aureus]]* dan *[[Streptococcus]]* juga merupakan patogen bakteria lain yang umum yang mampu menyebabkan keratitis melalui pemakaian kanta sentuh di kornea mata.

Keratitis kulat pula disebakan oleh kulat yang bernama *[[Aspergillus fumigatus]]* dan *[[Candida albicans]]*. Selain itu juga, ameba juga mempu menyebabkan keratitis, ia dikenali sebagai keratitis ''Acanthamoeba''. Jangkitan ameba pada bahagian kornea mata merupakan jangkitan kornea yang serius, yang biasanya terdampak kepada pemakai kanta sentuh. Ia kebiasaannya disebabkan oleh genus ameba, *[[Acanthamoeba]]*..

### Tahap kronik
;Tahap akut
* Keratitis epitelium akut
* Keratitis numular
* Keratitis interstis
* Keratitis diskiform
;Tahap kronik
* Keratitis neurotopik
* Keratitis plak mukus

### Tahap penyakit
* Keratopati punktat superfisial Thygeson
* Keratitis ulseratif

### Etiologi persekitaran
* Keratitis dedahan – disebabkan oleh kekeringan kornea yang disebabkan oleh penutupan kelopak mata yang tidak lengkap atau tidak mencukupi (lagoftalmos)
* Buta salji – juga dikenali sebagai fotokeratitis, yang disebabkan oleh pendedahan sinaran ultraungu yang tinggi

## Rujukan


## Pautan luar

* "Facts About the Cornea and Corneal Disease" di The National Eye Institute (NEI)
* Keratitis filimentari